Ian Raby je pokojni britanski dirkač Formule 1. Debitiral je v sezoni 1963, ko se je v treh nastopih kvalificiral le na domačo dirko za Veliko nagrado Velike Britanije, kjer pa je odstopil. Tudi v sezoni 1964 se je kvalificiral le na dirko za Veliko nagrado Velike Britanije, kjer je ponovno odstopil. V sezoni 1965 pa je na dirki za Veliko nagrado Velike Britanije dosegel enajsto mesto, svojo najboljšo uvrstitev v karieri. Leta 1967 je doživel hudo nesrečo na dirki Formule 2 v nizozemskem Zandvoortu, za posledicami katere je umrl v bolnišnici.